Georgia Southern University

Georgia Southern University er et delstatseid universitet i Statesboro i delstaten Georgia i USA. Det ble grunnlagt i 1906 som landbruksskole, og er i dag en del av University System of Georgia.

Ved Georgia Southern var det 16 425 studenter fra nesten 90 land i 2006, og dette året var de årlige skolepengene på US$ 4 082 for studenter folkeregistrert i Georgia. Universitetet ligger i toppsjiktet i USA hva angår antall grader tildelt afro-amerikanere hvert år.

Undervisningen går helt opp til doktorgradsnivå. Det tilbys mer enn 120 gradsprogrammer ved 8 colleges:
 College of Business Administration
 College of Education
 College of Information Technology
 College of Health and Human Sciences
 Jack N. Averitt College of Graduate Studies
 Jiann-Ping Hsu College of Public Health
 College of Liberal Arts and Social Sciences
 Allen E. Paulson College of Science and Technology

College of Business Administration driver den eneste skolen innen økonomisk utvikling (utviklingsstudier) i sørøstre USA.

Referanser

Eksterne lenker 
 
 Zach S. Henderson Library
 Artikkel på New Georgia Encyclopedia

Universiteter i Georgia (USA)
Utdanningsinstitusjoner etablert i 1906
1906 i USA